**ПЛАН- ПРОГРАМА ЗА ДЕЙНОСТТА на Народно читалище ,,ИСКЪР- 2004 г,, с. Зли дол, общ. Мездра за 2023 г.,,**

**Въведение**

Програмата за развитие на читалищната дейност през 2023 г. е съобразена с изискванията на чл. 26, ал. 2 от Закона за народните читалища. Изготвянето на Програмата за развитие на читалищната дейност през 2023 г. цели обединяване на усилията за развитие и утвърждаване на читалището като важна обществена институция, реализираща културната идентичност на село Зли дол. Програмата ще подпомогне и популяризира годишното планиране и финансиране на читалищната дейност.

 **Основна цел на програмата**

Основна цел на програмата е, читалището да продължава партньорството си с Общината и предимно с местната власт и местната общност с цел финансиране и намиране път към работещите хора за привличане в дейности. Разнообразяване и обогатяване живота на местното население. Запазване на родовата памет и съхраняване на традициите с цел предаване на нематериалното културно наследство на следващите поколения. Подпомагане на традиционните читалищни дейности и търсене на нови съвременни форми за тяхното развитие и предаване. Развитие на професионалните умения и повишаване на квалификацията на работещия в културната институция.

**Библиотечна дейност:**

Библиотечната дейност е една от основните дейности на читалището. Тя ще е насочена към: Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на местното население;

1. Обновяване на библиотечният фонд в зависимост от читателските интереси, разширяването на дейностите, извършвани с нейните ресурси, е от първостепенно значение за изпълнението на основните цели на читалището – най-вече за възпитанието на подрастващите и в превръщането на библиотечната среда в достъпна и полезна за всички читатели. Имаме план да продължим да увеличаваме броя на читателите, да разширяваме и обновяваме библиотечния фонд.

- Одобрени сме по по проект 2022г към МК „Българските библиотеки- съвременен център за четене и информираност”,очакваме до края на годината да бъде реализиран.

1. Провеждане на инициативи за развиване културните потребности и информираността на читателите.
2. Провеждане на литературни четения и представяне на нови книги.
3. Съвместна дейност с децата и учениците от селото.
4. Работа с най-малките с цел зараждане на интерес към книгите.
5. Включване на библиотеката в седмицата на детската книга и в инициативата „Маратон на четенето”.
6. Предоставяне на вестници и списания на хора в неравностойно положение с цел обогатяване на културния им живот.
7. Експониране на изложби и кътове с литература, витрини.
8. Организиране на: срещи с изявени творци; - „Лято в библиотеката”; - литературни четения в библиотеката и - „С книга сред природата” -„Маратон на четенето”, „Похода на книгите” - щафетно четене на книжки и много други подобни инициативи;
9. Включване в плана на библиотеката на конкретни дейности за работа с подрастващите и приобщаването им към читателската аудитория.

**Културно-масова работа:**

1. Провеждане на мероприятия, свързани със съхраняването, развитието и популяризирането на местните традиции и обичаи.
2. Изготвяне на витрини, кътове и изложби за бележити дати и годишнини.
3. Участие на читалището в културния календар на община Мездра.
4. Постоянно участие и насърчаване на младите хора от селото в инициативите на читалището.
5. Превръщане на читалището в модерен обществено-информационен център за местната общност.
6. Повишаване на културата за работа с читатели и потребители.
7. Осъвременяване на читалищните дейности и услуги чрез обучение на хората от всички възрасти с цел развитие на местното население.

**Културен календар**

|  |  |  |  |
| --- | --- | --- | --- |
|  ДАТА  |   МЯСТО  | КУЛТУРНА ПРОЯВА |  ОРГАНИЗАТОР |
| 21.01.2023 | РИТУАЛНА ЗАЛА | БАБИН ДЕН | ЧИТАЛИЩЕ |
| 01.03.2023г | РИТУАЛНА ЗАЛА | РАБОТИЛНИЦАТА НА БАБА МАРТА | ЧИТАЛИЩЕ |
| 01.03.2023г | РИТУАЛНА ЗАЛА | ДЕН НА САМОДЕЕЦА |  |
|  |  |  |  |
| 03.03.2023г | РИТУАЛНА ЗАЛА | РЕЦИТАЛ ПО СЛУЧАЙ 3 МАРТ | ЧИТАЛИЩЕ |
| 08.03.2023г | РИТУАЛНА ЗАЛА | ДЕН НА ЖЕНАТА | ЧИТАЛИЩЕ |
| 22.03.2023г | МЕСТНОСТАКУЛАТА | ПОСРЕЩАНЕ НА ПРОЛЕТТА | ЧИТАЛИЩЕ |
| АПРИЛ | БИБЛИОТЕКАТА | МАРАТОН НА ЧЕТЕНЕТО | ЧИТАЛИЩЕ |
| 08.04.2023г | В СЕЛОТО | ЛАЗАРОВ ДЕН | ЧИТАЛИЩЕ |
| 16.04.2023г | В СЕЛОТО | ВЕЛИК ДЕН | ЧИТАЛИЩЕ |
| 24.05.2023Г | БИБЛИОТЕКАТА | ДЕН АН СЛАВЯНСКАТА ПИСМЕНОСТ И КУЛТУРА | ЧИТАЛИЩЕ |
| 01.06.2023г | ПРЕД СГРАДАТА НА КМЕТСТВОТО |  ДЕН НА ДЕТЕТО | ЧИТАЛИЩЕ |
| 01.07.2023г | БИБЛИОТЕКА | „ЛЯТО В БИБЛИОТЕКАТА”- МЕРОПРИЯТИЯ С ДЕЦА | ЧИТАЛИЩЕ |
| 20.09.223г |  | СТАРТ НА ТВОРЧЕСКИ СЕЗОН 2022/2023г. – „ДА ОПАЗИМ,СЪХРАНИМ И ПРЕДАДЕМ” –НАЧАЛО НА ДЕЙНОСТТА НА ПЕВЧЕСКИЯ СЪСТАВ СЪС НОВ РЕПЕРТОАР И ТВОРЧЕСКАРА РАБОТИЛНИЦА СЪС НОВИ ТВОРЕНИЯ ЗА ПРЕДСТОЯЩИТЕ ПРАЗНИЦИ | ЧИТАЛИЩЕ |
| 23.09.2023г | В САЛОНА НА КМЕТСТВОТО | ПРАЗНИКА НА СЕЛОТО | КМЕТСТВО И ЧИТАЛИЩЕ |
| 01.11.2023г | БИБЛИОТЕКА | ДЕН НА НАРОДНИТЕ БУДИТЕЛИ | ЧИТАЛИЩЕ |
| 24,12.2023г | СЕЛОТО | КОЛЕДУВАНЕ | ЧИТАЛИЩЕ |

 **Любителско художествено творчество:**

Съществена част от дейността на читалището е грижата за разширяване и развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата на местното население е незаменима. Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местните общности. Чрез тази дейност читалището ще работи за привличане на младите хора и учениците към читалищната самодейност , както и за осмисляне свободното време на учениците през лятната ваканция. С изявите на читалището ще се работи за развитие и обогатяване на културния живот в населеното място, за утвърждаване на националното самосъзнание и отчитане и

съхранение богатството на местната и етническа култура. За осъществяване на тези задачи ще бъдат изпълнявани следните дейности и ще бъдат организирани следните празници:

1. Участие на СФГ в културно-масови събития в селото и извън селото, фестивали и събори в общината, в областта и в страната.

Обогатяване на репертоара, издирване на нови песни за индивидуалните изпълнители и групата.

1. Привличане на жителите на селото към участието им в самодейността и културния живот на читалището.
2. Участие в различни фолклорни и певчески фестивали и празници в региона и страната. Осъвременяване на читалищните дейности и услуги чрез обучение на хората от всички възрасти с цел развитие на местното население. Читалището – място за учене през целия живот

**Краезнание:**

1. Набавяне на материали и експонати за етнографския кът с цел запазване автентичността за поколенията.
2. Събиране на краеведски материали за родния край и запазването им.

**Финансова дейност:**

Финансирането на читалищата е регламентирано в Закона за народните читалища. Читалището финансира дейността си в рамките на държавната субсидия.

Набиране на дарения от спонсори за добрата работа на читалището.

1. Участие в проекти и програми.

 През 2023 г. читалището ще кандидатства за допълваща субсидия към МК.

 -Читалището има нужда от поставянето на климатик в библиотеката, поради проблем с отоплението през зимния период, за пълноценно използване на компютърната техника.

**Обучения и квалификации:**

1. Участие на щатния работник в семинари, обучения и други, свързани с повишаване квалификацията му по основните читалищни дейности и работа по проекти.

**Материално техническа база:**

Народно читалище „Искър- 2004 г.” е основано на 11.05.2004 г. Няма собствена сграда, а се помещава в сградата на кметството в с. Зли дол. Използваната площ е 42 м2 , ползва две помещения- библиотека и фондохранилище.

1. Поддържане на добра хигиена в сградата.
2. Ако има отворена процедура през годината ще кандидатстваме за закупуване на климатик, който да осигури нормална среда за работа в библиотеката и използването на помещението пълноценно.

**Срок за изпълнение и отчитане на програмата**

 Срокът за изпълнение на Програмата е в рамките на бюджетната 2023 година. Съгласно чл. 26, ал. 4 от Закона за народните читалища Председателят на читалището представя в срок до 31.03.2023 г. пред Кмета на Общината и Общинския съвет доклад за осъществените дейности в изпълнение на програмата и за изразходваните от бюджета средства през 2022 г.

 **Заключение**

 Изпълнението на Програмата ще даде възможност за реализация на набелязаните целите, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения, да се запознаят с миналото на родния край; подпомагането и развитието на любителското художествено творчество ще стимулира младите талантливи хора; уреждането и поддържането на библиотечните

колекции ще подпомогне образователния процес в получаване на нови знания.

Читалището – място за учене през целия живот.

Планът е приет на заседание на читалищното Настоятелство на 20.10.2022г

 Изготвил:…………………….

 21.10.2022г. /Ваня Кръстева/-Секретар на НЧ „Искър 2004г” с. Зли дол

ПРЕДСЕДАТЕЛ:

/Д. Димитрова/